laion/Wikipedia-Exotic huggingface dataset:
ლიპარიტ V

ლიპარიტ V ბაღვაში, კლდეკარის ერისთავი XI საუკუნის 90-იან წლებში, ივანე II ბაღვაშის ძე. დავით აღმაშენებლის ისტორიკოსი მას ამირადაც მოიხსენიებს. 1093 ლიპარიტ V საქართველოს სამეფო კარის წინააღმდეგ გამოვიდა. დავით აღმაშენებელმა თავგასული ქვეშევრდომის "ინება გაწურთა" და შეიპყრო იგი. რამდენიმე ხნის შემდეგ ლიპარიტ V, "მომტკიცებული მრავალთა და მტკიცეთა ფიცთა მიერ", მეფემ გაათავისუფლა და ყველა მისი უფლება შეუცვლელად ცნო. როგორც ჩანს, ლიპარიტ V-მ თავისი ფიცი და პირობა არ შეასრულა და საქართველოს მეფეს კვლავ გაუორგულდა - "განაცხადა მტერობა და უკეთურებასა იწურთიდა". დავით აღმაშენებელმა კვლავ შეიპყრო ლიპარიტ V და 2 წლის პატიმრობის შემდეგ ბიზანტიაში გააძევა (1096), სადაც გარდაიცვალა. მეტრეველი რ., ქსე, ტ. 6,გვ. 247-248, თბ., 1983
ბარასინგა

ბარასინგა, ასევე ჭაობის ირემი (ლათ. Cervus duvaucelii) — ირმის ერთ-ერთი სახეობა. გავრცელებულია ინდოეთის სუბკონტინენტზე. მისი პოპულაცია ფრაგმენტულადაა შემორჩენილი ცენტრალურ და ჩრდილოეთ ინდოეთში. ორი იზოლირებული პოპულაცია შემორჩა ნეპალში. ბარასინგა პაკისტანსა და ბანგლადეშში გადაშენდა. M. Acharya, M. Barad, S. Bhalani, P. Bilgi, M. Panchal, V. Shrimali, W. Solanki, D.M. Thumber. Kanha Chronicle. Centre for Environment Education, Ahmedabad in collaboration with the United States National Park Service ↑ Duckworth, J. W.; Kumar, N.S.; Pokharel, C.P.; Baral, H. S.; Timmins, R. J. (2015). "Rucervus duvaucelii". IUCN Red List of Threatened Species. Version 2016.2. International Union for Conservation of Nature.
სვიმეონ სპარსელის ეკლესია

სვიმეონ სპარსელის ეკლესია (რუს. Церковь Симеона Персидского) — მართლმადიდებლური კარის ეკლესია ნოვოჩერკასკში. მდებარეობს ატამანის სასახლესთან. ეკლესიას ასევე ეწოდება მღვდელმოწამე სვიმეონ სპარსთა ეპისკოპოსის ეკლესია ან ატამანის სასახლის სვიმეონ სპარსელის კარის ეკლესია. ატამანის სასახლე აშენებული იყო და მუშაობა დაიწყო 1863 წელს. 1867 წლის 29 ივლისს სასახლის მარცხენა ნაწილში იყო ჩაშენებული კარის ეკლესია, რომელიც 1869 წლის ნოემბერში, მშენებლობის დამთავრებისას, აკურთხა დონისა და ნოვოჩერკასკის მთავარეპისკოპოსმა პლატონმა სვიმეონ სპარსელის სახელზე. ეკლესიის ორსართულიანი შენობა მიშენებული იყო სასახლეზე ძირითადი შენობის სტილში მთავარ ფასასდთან შეფარდებით იგი მდებარეობდა უფრო ღრმად - ამ საშუალებით არქიტექტორმა ივან ვალპრედემ შეინარჩუნა სასახლის შენობის სიმეტრია მოედნის მხრიდან. ეკლესიის დაბლა სართულზე განთავსებული იყო მოსამსახურეთა სადგომი. თვითონ კარის ეკლესია მდებარეობდა მეორე სართულზე და წარმოადგენდა 120 კვარდრატულ მეტრ ფართობს დარბაზს პარკეტიანი იატაკით და 7 მეტრი სიმღლის ჭერით. სამხრეთ და ჩრდილოეთ ფასადებში მდებარეობდა სამი დიდი ფანჯარა. ანტრასოლის სართულზე იყო აშენებული აივანი გუნდისათვის. ეკლესიას არ ჰქონდა გუმბათი. მისი სახურავის ნაპირზე იყო დამაგრებული პატარა ბარაბანი ბოლქვისებური დაბოლოებით, ხოლო სამხრეთ ფასადზე იყო ატიკური ტიპის ძერწილი მორთულობის ჯვარი. კარის ეკლესიაში გზავნიდნენ საჭიროების შემთხვევაში საჯარისო ატამანებს, რომლებიც ცხოვრობდნენ იქ, როგორც ოჯახის წევრები. იქვე ტარდებოდა პანაშვიდი. როდესაც XX საუკუნის დასაწყისში სასახლის ქუჩაზე აშენდა ჯერძო გიმნაზია. მათ მოსწავლეებს ნება ჰქონდათ დართული საჭიროების შემთხვევაში შესულიყვნენ კარის ეკლესიაში. სასახლის შენობა იყო გამოყენებული ქალაქის ადმინისტრაციიის მიერ. ყოფილი კარის ეკლესიის შენობაში განთავსებული იყო ფინანსური განყოფილების გამგის კაბინეტი. ამჟამად იქ მიმდინარეობს ქალთა ეკლესიის აღდგენა. Сайт храма Симеоновская домовая церковь при Атаманском дворце ↑ Новочеркасск. Домовая церковь Симеона Персидского при Атаманском дворце. ↑ Храмы Новочеркасска ↑ В ПАТРИАРШЕМ ВОЗНЕСЕНСКОМ СОБОРЕ НОВОЧЕРКАССКА ПРОШЛО СОВЕЩАНИЕ АТАМАНОВ И ДУХОВНИКОВ СТАНИЦ ГОРОДА
ტვიროსის ალყა (1187)

ტვიროსის ალყა — კონფლიქტი აიუბიდებსა და ჯვაროსნებს შორის. მიმდინარეობდა 1187 წლის 12 ნოემბრიდან 1188 წლის 1 იანვრამდე. მოიერიშეებს მეთაურობდა სალადინი, ხოლო ქალაქს იცავდა კონრად მონტფერატელი. ორ თვიანი სისხლისმღვრელი ბრძოლის შემდეგ, სალადინმა უკან დაიხია და აკრაში გამაგრდა. ჰატინის ბრძოლაში გამარჯვების შემდეგ, სალადინმა დაიპყრო ჯვაროსანთა უამრავი ქალაქი, მათ შორის იერუსალიმი. უამრავმა ქრისტიანმა თავი შეაფარა ტვიროსს, რომელიც ჯვაროსანთა მთავარი დასაყრდენი იყო. ტვიროსი ებარა რეინალდ სიდონელს, რომელიც აპირებდა სალადინთან შეთანხმებს, მაგრამ კონრადის და მისი არმიის ჩამოსვლამ მოლაპარაკებები ჩაშალა. ამის შემდეგ რეინალდმა ტვიროსი დატოვა და ჯვაროსანთა მეთაური კონრადი გახდა. მან ქალაქს შემოარტყა ღრმა თხრილი და გაამაგრა თავდაცვითი ნაგებობები. მუსლიმანური არმია ქალაქს 12 ნოემბერს მიადგა და დაიწყო ალყა. ბრძოლა რთული იყო. სალადინის არმიას ჰქონდა 17 საალყო მანქანა, რომლებიც გამუდმებით ისროდნენ ლოდებს ქალაქის მიმართულებით. ჯვაროსნების ჰყავდათ ბევრი მშვილდოსანი და არბალეტის მსროლელი გემებზე. სალადინის ყველა შეტევა წარუმატებელი აღმოჩნდა. ჯვაროსნები ხშირად თავს ესხმოდნენ მოალყეებს ესპანელი რაინდის — სანჩო მარტინის მეთაურობით, რის შედეგადაც ალყა გაიწელა. იარაღის შეფერილობის გამო, სანჩო ასევე ცნობილია როგორც „მწვანე რაინდი“. მისი ბრძოლით აღტაცებულები იყვნენ არა მარტო ქრისტიანები, არამედ მუსლიმებიც. სალადინმა ბევრჯერ შესთავაზა მას მიეღო ისლამი და ებრძოლა მუსლიმთა მხარეს, მაგრამ სანჩომ უარი განაცხადა და განაგრძო მუსლიმთა წინააღმდეგ თავდასხმები. სალადინისთვის ნათელი გახდა, რომ ზღვაზე გამარჯვების გარეშე ვერ აიღებდა ქალაქს. სალადინმა აბდ ალ-სალამ ალ-მაღრიბის მეთაურობით ქალაქისკენ გაგზავნა ათი გალეონი, რომლებმაც პირველ ჯერზე დაამარცხეს ქრისტიანები, მაგრამ 29-30 დეკემბრის ღამეს ქრისტიანებმა გამარჯვება მოიპოვეს მუსლიმთა ფლოტზე. მუსლიმი მემატიანე ალ-ფარის ბედრანი, მათ დამარცხებას აბდ ალ-სალამ ალ-მაღრიბის არაკომპეტენტურობას აბრალებს. საზღვაო დამარცხების შემდეგ სალადინის არმიამ კიდევ ერთი იერიში მიიტანა ქალაქზე, მაგრამ დამარცხდა და დიდი დანაკარგები განიცადა. სალადინმა შეკრიბა თავისი ამირები და გამართა თათბირი, სადაც გადაწყვიტა აკრაში დაბრუნება. მუსლიმებმა ალყა 1188 წლის 1 იანვარს მოხსნეს. ამ გამარჯვებამ კონრადს პრესტიჟი საგრძნობლად აუმაღლა. სალადინისთვის ტვიროსის ალყა იყო გარდამტეხი მომენტი მის კარიერაში. აქ დამარცხებამ გამოავლინა მისი უდიდესი არმიის უუნარობა. ტვიროსი გახდა მესამე ჯვაროსნულ ლაშქრობაში ქრისტიანთა აღორძინების მთავარი საყრდენი. ტვიროსის დაცემის შემთხვევაში მესამე ჯვაროსნული ლაშქრობა ბევრად წარუმატებელი იქნებოდა. Helen Nicholson, David Nicolle(2005),God's Warriors: Knights Templar, Saracens and the Battle for Jerusalem George Payne Rainsford James(1854), A history of the life of Richard Coeur-de-Lion, King of England, Vol. 2 Jaroslav Folda(2005), Crusader art in the Holy Land: from the Third Crusade to the fall of Acre 1187–1291 Stanley Lane-Poole(1985), Saladin and the Fall of the Kingdom of Jerusalem ↑ 1.0 1.1 1.2 Nicholson p.81-82 ↑ Folda p.28 ↑ 3.0 3.1 3.2 Payne p.280-282 ↑ Lane-Poole p.241-243
ტვიროსის ალყა

ტერმინი ტვიროსის ალყა შეიძლება ნიშნავდეს: ტვიროსის ალყა (ძვ. წ. 724-720) ტვიროსის ალყა (ძვ. წ. 701) ტვიროსის ალყა (ძვ. წ. 671) ტვიროსის ალყა (ძვ. წ. 663) ტვიროსის ალყა (ძვ. წ. 586-573) ტვიროსის ალყა (ძვ. წ. 332) ტვიროსის ალყა (ძვ. წ. 315-314) ტვიროსის ალყა (996-998) ტვიროსის ალყა (1111-1112) ტვიროსის ალყა (1124) ტვიროსის ალყა (1187)
მისტერ ფანტასტიკი

მისტერ ფანტასტიკი (ინგლ. Mister Fantastic) — Marvel Comics-ის ერთ-ერთი პერსონაჟი. ის შექმნეს მწერალმა სტენ ლიმ და მხატვარმა ჯეკ კირბიმ. პირველად გამოჩნდა კომიქსში „ფანტასტიკური ოთხეული #1“ (1961 წლის ნოემბერი). მისტერ ფანტასტიკს აქვს გენიოსის დონის ინტელექტი და არის ძალიან ელასტიური. მას შეუძლია სხეულის ნებისმიერი ადგილის დაგრძელება. ქიმიკოსი რიდ რიჩარდი გაემგზავრა კოსმოსში, რადგან უნდა გამოეკვლია დედამიწასთან მოახლოებული კოსმოსური ღრუბელი, მაგრამ მისი ხომალდი მოჰყვა ამ ღრუბელში. როდესაც დედამიწაზე დაბრუნდა, დაადგინა, რომ ჰქონდა ელასტიური ძალა. მასთან ერთად კოსმოსში იყვნენ სიუზი შტორმი, ჯონი შტორმი და ბენ გრიმი. მათაც მიეცათ ზეადამიანური ძალები. ამის შემდეგ შეკრეს გუნდი, რომელსაც „ფანტასტიკური ოთხეული“ ეწოდა. პერსონაჟი ჩნდება ფილმებში „ფანტასტიკური ოთხეული“ (2005), „ფანტასტიკური ოთხეული: ვერცხლის სერფერის აღზევება“ (2007) და 2015 წლის „ფანტასტიკურ ოთხეულში“. მისტერ ფანტასტიკის ბიოგრაფია Marvel.com-ზე
უჩინარი ქალი

უჩინარი ქალი (ინგლ. Invisible Woman), იგივე სიუზან „სიუ“ შტორმ-რიჩარდსი, მანამდე ცნობილი, როგორც უჩინარი გოგონა — Marvel Comics-ის ერთ-ერთი პერსონაჟი, ფანტასტიკური ოთხეულის წევრი. პერსონაჟი შექმნეს მწერალმა სტენ ლიმ და მხატვარმა ჯეკ კირბიმ. იგი მონაწილეობს ფილმებში „ფანტასტიკური ოთხეული“, „ფანტასტიკური ოთხეული: ვერცხლის სერფერის აღზევება“ და 2015 წლის „ფანტასტიკურ ოთხეულში“. პერსონაჟი პირველად გამოჩნდა კომიქსში „ფანტასტიკური ოთხეული #1“ (1961 წლის ნოემბერი). ფანტასტიკურ ოთხეულში აგრეთვე შედის მისი ძმა ჯონი შტორმი. სიუზან შტორმი კოსმოსში გაემგზავრა, რადგან უნდა გამოეკვლია დედამიწასთან მოახლოებული კოსმოსური ღრუბელი, მაგრამ მისი ხომალდი ღრუბელში მოჰყვა. როდესაც სიუზანი დედამიწაზე დაბრუნდა, აღმოაჩინა, რომ მაგნიტურ ძალას ფლობდა. კოსმოსში მასთან ერთად იმყოფებოდნენ რიდ რიჩარდსი, ჯონი შტორმი და ბენ გრიმი. მათაც მიეცათ ზეადამიანური ძალები და ამის შემდეგ შეკრეს გუნდი. უჩინარი ქალი ფანტასტიკური ოთხეული საიტზე Curlie
ფაინა რანევსკაიას ძეგლი

ფაინა რანევსკაიას ძეგლი (რუს. Памятник Фаине Раневской) — საბჭოთა მსახიობის ფაინა რანევსკაიას ძეგლი ტაგანროგში. ძეგლი აღიმართა 2008 წელს მის მშობლიურ ქალაქში. ძეგლის ავტორია როსტოველი მოქანდაკე დავიდ ბეგალოვი და არქიტექტორი - სერგეი რიაბოშტანოვი. ძეგლი აღმართულია ტაგანროგში ფრუნზეს ქუჩაზე, იმ სახლის წინ სადაც ბავშვობა და ახალგაზრდობა გაატარა მსახიობმა და რომელშიც უკვე მერამდენე წელია ქალაქის ხელისუფლება გეგმავს ფაინა რანევსკაიას მუზეუმის გახსნას. ბრინჯაოს ძეგლი ფაინა რანევსკაიას გამოსახავს ლიალიას როლში ფილმიდან „მიგდებული ბავშვი“. ძეგლის სიმაღლეა 215 სმ. ბრინჯაოს ქანდაკება დგას დაბალ კვარცხლბეკზე, რომელიც გაფორმებულია წითელი გრანიტით. კვარცხლბეკის ზურგის მხარეს არის წარწერა მისი მეცენატებისა და არქიტექტორ-მოქანდაკეების შესახებ. ძეგლის იდეა და თავდაპირველი ვერსიის პროექტი ეკუთვნის ტაგანროგელ მოქანდაკეს ალა ვინევსკაიას, მაგრამ მოგვიანებით მიიღეს გადაწყვეტილება გაემართათ კონკურსი. მასში მონაწილეობდნენ ალა ვინევსკაია (ტაგანროგი), ვლადიმირ დმიტრიევი (ტაგანროგი), დავიდ ბეგალოვი (დონის როსტოვი). კონკურსის გამარჯვებულად გამოცხადდა დონის როსტოველი არქიტექტორი დავიდ ბეგალოვი. მსახიობის ძეგლი საკუთარი ხარჯით დაამზადა ტაგანროგის ქარხანამ „Красный котельщик“, რისთვისაც გამოჰყვეს 1 200 000 რუბლი. ფაინა რანევსკაიას ძეგლი საზეიმოდ გაიხსნა 2008 წლის 16 მაისს, ფაინა რანევსკაიას სახელობის თეატრალური ფესტივალის „დიდი პროვინციის“ დაწყების პირველ დღეს. საზეიმო ღონისძიებას ესწრებოდნენ ქალაქის მერი, საოლქო ადმინისტრაციის წარმომადგენლები, მრავალრიცხოვანი სტუმართა წრე, რუსეთის სახალხო არტისტები ევგენი სტებლოვი და ირინა კარტაშევა და რანევსკაიას თეატრის თანამშრომლები. ფაინა რანევსკაიას ძეგლი დღიდან დადგმისა მრავალჯერ გახდა ვანდალიზმის მსხვერპლი. В Таганрог вернулась Фаина Раневская დაარქივებული 2016-03-05 საიტზე Wayback Machine. Первый памятник Фаине Раневской появился в России Евгений Стеблов: Памятник Раневской станет настоящим украшением Таганрога[მკვდარი ბმული] ↑ 1.0 1.1 Сдатчикова И. Фаина — наша гордость и любовь... // Таганрогская правда. — 2008. — 26 апр. ↑ Ионова Л. В Таганроге будет установлен бюст великой актрисы // Российская газета. — 2007. — 16 ноября. ↑ Владимирова М. Котлостроители поставят Раневской памятник // Таганрогская правда. — 2007. — 14 ноября. ↑ Потеря И. В Таганроге памятнику Фаине Раневской вернули зонтик // Комсомольская правда. — 2010. — 27 янв. ↑ Фельдман Г. Таганрогские отморозки отметили юбилей Фаины Раневской // www.rostovnews.net. — 2011. — 29 авг. ↑ Фельдман Г. Пионэры поздравили Раневскую с 8 марта // www.rostovnews.net. — 2012. — 12 марта. ↑ Каратаева В. Многострадальный зонтик // Таганрогская правда. — 2012. — 15 марта. ↑ Иванова Е. В Таганроге вандалы испортили памятник Фаине Раневской // Комсомольская правда. — 2012. — 11 марта. ↑ Андреянов Д., Туманевич А. В Таганроге вандалы испортили памятник Фаине Раневской[მკვდარი ბმული] // beta.tvc.ru. — 2012. — 23 марта. ↑ Строганов А. У Фаины Гершевны снова зонтик стырили // tagangraf.livejournal.com. — 2014. — 3 июня. ↑ Собств. корр. У памятника Фаине Раневской в Таганроге похитили зонтик // bloknot-taganrog.ru. — 2014. — 16 июня. ↑ Варламова И. В Таганроге памятнику Раневской вернули зонтик // Российская газета. — 2014. —17 июня.
ადამიანი ჩირაღდანი

ადამიანი ჩირაღდანი (ინგლ. Human Torch) — Marvel Comics-ის ერთ-ერთი პერსონაჟი. ის შექმნეს მწერალმა სტენ ლიმ და მხატვარმა ჯეკ კირბიმ. ადამიანი ჩირაღდანის პერსონაჟი მონაწილეობს ფილმებში: „ფანტასტიკური ოთხეული“, „ფანტასტიკური ოთხეული: ვერცხლის სერფერის აღზევება“ და 2015 წლის „ფანტასტიკურ ოთხეულში“. ადამიანი ჩირაღდანი პირველად გამოჩნდა კომიქსში „ფანტასტიკური ოთხეული #1“ (1961 წლის ნოემბერი). გუნდში აგრეთვე მონაწილეობს მისი და სიუზან შტორმი. განსაკუთრებულ შემთხვევებში პერსონაჟი ცეცხლის ალში ეხვევა და ამის წყალობით შეუძლია იფრინოს დიდი სიჩქარით ან თავად წარმოქმნას ცეცხლის ალი და გამოუშვას იგი ხელებიდან. ჯონ შტორმი კოსმოსში გაემგზავრა, რადგან უნდა გამოეკვლია დედამიწასთან მოახლოებული კოსმოსური ღრუბელი, მაგრამ მისი ხომალდი ამ ღრუბელში მოჰყვა. როდესაც დედამიწაზე დაბრუნდა, შეიტყო, რომ ჰქონდა ცეცხლის ძალა. მასთან ერთად კოსმოსში იყვნენ რიდ რიჩარდსი, სიუზან შტორმი და ბენ გრიმი. მათაც მიეცათ ზეადამიანური ძალები და ამის შემდეგ შეკრეს გუნდი „ფანტასტიკური ოთხეული“. ადამიანი ჩირაღდანი
საგანი (კომიქსები)

საგანი (ინგლ. Thing) — Marvel Comics-ის პერსონაჟი. ის შექმნეს მწერალმა სტენ ლიმ და მხატვარმა ჯეკ კირბიმ. საგანის პერსონაჟი მონაწილეობს ფილმებში „ფანტასტიკური ოთხეული“, „ფანტასტიკური ოთხეული: ვერცხლის სერფერის აღზევება“ და 2015 წლის „ფანტასტიკურ ოთხეულში“. იგი პირველად გამოჩნდა კომიქსში „ფანტასტიკური ოთხეული #1“ (1961 წლის ნოემბერი). ყველა კოსმონავტმა საოცარი ძალა მიიღო, მაგრამ ბენ გრიმს საოცარ ძალასთან ერთად დიდი სიმახინჯეც ერგო, იგი ქვისსახიან ურჩხულად იქცა, რომელიც ასეთი დიდი ტრავმის შემდეგ თავის მეგობრებთან ერთად მაინც განაგრძობს ბრძოლას ერთად ბოროტების წინააღმდეგ. ბენ გრიმი კოსმოსში გაემგზავრა, რადგან უნდა გამოეკვლია დედამიწასთან მოახლოებული კოსმოური ღრუბელი, მაგრამ მისი ხომალდი ამ ღრუბელში მოჰყვა. როდესაც დედამიწაზე დაბრუნდა, მან შეიტყო, რომ ჰქონდა ქვის კანის ძალა. მასთან ერთად კოსმოსში იყვნენ რიდ რიჩარდსი, სიუზან შტორმი და ჯონი შტორმი. მათაც მიეცათ ზეადამიანური ძალები და ამის შემდეგ შეკრეს ფანტასტიკური ოთხეული. საგანი საგანი საიტზე Comic Book DB (არქივირებულია ორიგინალიდან)
ედი რედმეინი

ედი რედმეინი (ინგლ. Eddie Redmayne; 6 იანვარი 1982) — ინგლისელი კინოსა და თეატრის მსახიობი. პირველი როლი მიიღო ფილმებში „ფიქრების წაკითხვით“ და „ცრუ ცდუნება“ (ორივე 2006), ხოლო მოგვიანებით გამოჩნდა ფილმებში: „ველური ხიბლი“, „ელისაბედი: ოქროს ხანა“ (ორივე 2007) და „კიდევ ერთი ბოლეინის გვარიდან“ (2008). პირველი მნიშვნელოვანი როლი მიიღო ბიოგრაფიულ ფილმში „ჩემი ერთი კვირა მერილინთან“, სადაც რეჟისორ კოლინ კლარკის სახე განასახიერა (2011) და ფილმში „საბრალონი“ (2012), სადაც შეასრულა მარიუს პონმერსის როლი. 2014 წელს მოირგო ფიზიკოს სტივენ ჰოუკინგის როლი ფილმში „ყველაფრის თეორია“, რისთვისაც მოიპოვა ოსკარი, ოქროს გლობუსი და BAFTA. მომდევნო წელს განასახიერა ლილი ელბეს სახე ფილმში „გოგონა დანიიდან“. 2016 წელს გამოჩნდა ფანტასტიკურ ფილმში „ჯადოსნური ცხოველები და სად ვიპოვოთ ისინი“. 2015 წელს ბრიტანეთის გაერთიანებული სამეფოს დედოფალმა ელისაბედ II-მ ედი რედმეინი ბრიტანეთის იმპერიის ორდენით დააჯილდოვა. რედმეინმა ჯილდო დრამატული როლების შესრულებისთვის მიიღო. დაჯილდოების საზეიმო ცერემონიალი უინძორის სასახლეში გაიმართა. ედი რედმეინი კინოფილმების ინტერნეტ-მონაცემთა ბაზაში ედი რედმეინი — ბროდვეის ინტერნეტ მონაცემთა ბაზაში (IBDb) (ინგლისური) ედი რედმეინი TCM-ის კინოფილმების მონაცემთა ბაზაში ედი რედმეინი — AllMovie
შლაგბაუმი (ძეგლი)

შლაგბაუმი (რუს. Шлагбаум) — სტელა ტაგანროგში, სიმბოლურად გამოხატავს ძველი ქალაქის საზღვარს. 1770-იან წლებში, ტაგანროგის აყვავების პერიოდში,იმ ადგილზე სადაც გადიოდა მრავალი გზა, არსებობდა ტროიცკის ციხესიმაგრე, სადაც განთავსებული იყო საყარაულო ოთახი და შლაგბაუმი. ჯარისკაცები იცავდნენ აღნიშნუ ტერიტორიას და მოგვიანებით აქ იკრიბებოდა ბაჟი გზის მშენებლობისათვის. ქალაქის შლაგბაუმის ახლოს ჩამოყალიბდა ე. წ. შესასვლელი მოედანი. ქალაქის ქვის შლაგბაუმი ააგეს ნაპოლეონზე გაარჯვების აღსანიშნავად და გახსნეს 1814 წლის 27 სექტემბერს. ეს იყო საინჟინრო ხელოვნების იშვიათი მაგალითი, რომელიც შესრულებული იყო კლასიციზმის სტილში. პროექტის ავტორი უცნობია. გზის ორივე მხარეს იდგა ერთმანეთის მსგავსი ორი, მაღალი, ოთკუთხა, აგურით ნაგები სტელა, აგებული პირამიდის სტილში, რომელიც სრულდებოდა უზარმაზარი სპილენძის სფეროთი, რომელსაც თავზე ადგა რუსეთის იმპერიის სიმბოლო - ორთავიანი არწივი. პირამიდული სტელის ოთხივე მხარეს დამაგრებული იყო ქალაქის გერბი, რომელიც იმპერატორმა ალექსანდრე I-მა მიუძღვნა ტაგანროგს. ასი წლის შემდეგ ქალაქის ხელისუფლებამ გადაწყვიტა ჩაეტარებინა სტელის კაპიტალური რემონტი. ბურთი და ორთავიანი არწივი მოხსნეს და ხელახლა მოაქროვეს. ქვის კოლონები შელესეს ბეტონით. საბჭოთა ხელისუფლების დამყარების შემდეგ ძეგლიდან ყველა ჰერალდიკური ნიშანი ჩამოხსნეს. შლაგბაუმის ორი სტელა იდგა 1969 წლამდე. იმ მოტივით, რომ სტელები ხელს უშლიდა მანქანების მოძრაობას, 1969 წლის 19 ოქტომბრის ღამით ისინი დაანგრიეს. 1974 წელს პეტროვისა და ძერჟინსკის ქუჩების კუთხეში გახსნეს რეკონსტრუირებული სკვერი „შლაგბაუმთან“. ქალაქის სტელების სამახსოვროდ ააგეს ძველი სტელის შემცირებული ზომის კოპიო. შემორჩენილი ფოტოების მიხედვით პროექტის ავტორია ე. ბრონზოვა. სკვერის მოწყობასა და გაფორმებაში მონაწილეობდა ტაგანროგის ორჯონიკიძის რაიონის მრავალი საწარმო. მეტალის ბურთი, რომელიც სტელის თავზეა მოთავსებული დაამზადა ქარხანამ „Красный гидропресс“. Городской шлагбаум на сайте «Исторический Таганрог» დაარქივებული 2016-05-30 საიტზე Wayback Machine. ↑ Киричек М. С. Городской шлагбаум // Таганрог. Энциклопедия. — Таганрог: Антон, 2008. — С. 296. — ISBN 978-5-88040-064-5. ↑ 2.0 2.1 2.2 Киричек М. С. Музей под открытым небом. — Таганрог: ИП Стадников, 2010. — С. 13-15. — ISBN 978-5-9901455-3-5. ↑ 3.0 3.1 3.2 Гаврюшкин О. П. Вдоль по Питерской. — Таганрог: БАННЭРплюс, 2000. — 436 с.
ბარასი (პიაუი)

ბარასი (პორტ. Barras) — მუნიციპალიტეტი ბრაზილიაში, პიაუის შტატში; მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 44 850 ადამიანს შეადგენდა, მოსახლეობის სიმჭიდროვე 26.08 კმ²-ზე. ფართობი 1 719 798 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ბატალია (პიაუი)

ბატალია (პორტ. Batalha) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 150 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 25 774 ადამიანს შეადგენდა, მოსახლეობის სიმჭიდროვე 16.22 კმ²-ზე. ფართობი 1 588 901 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ბოა-ორა

ბოა-ორა (პორტ. Boa Hora) — მუნიციპალიტეტი ბრაზილიაში, პიაუის შტატში; მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 6 296 ადამიანს შეადგენდა, მოსახლეობის სიმჭიდროვე 18.65 კმ²-ზე. ფართობი 337 568 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ბრაზილეირა (პიაუი)

ბრაზილეირა (პორტ. Brasileira) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 180 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 7 966 ადამიანს შეადგენდა, მოსახლეობის სიმჭიდროვე 9.04 კმ²-ზე. ფართობი 880 911 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
კაბესეირას-დუ-პიაუი

კაბესეირას-დუ-პიაუი (პორტ. Cabeceiras do Piauí) — მუნიციპალიტეტი ბრაზილიაში, პიაუის შტატში; მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 9 928 ადამიანს შეადგენდა, მოსახლეობის სიმჭიდროვე 16.31 კმ²-ზე. ფართობი 608 525 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
კამპუ-ლარგუ-დუ-პიაუი

კამპუ-ლარგუ-დუ-პიაუი (პორტ. Campo Largo do Piauí) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 60 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 6 803 ადამიანს შეადგენდა, მოსახლეობის სიმჭიდროვე 14.24 კმ²-ზე. ფართობი 477 795 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ესპერანტინა (პიაუი)

ესპერანტინა (პორტ. Esperantina) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 59 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 37 767 ადამიანს შეადგენდა, მოსახლეობის სიმჭიდროვე 41.45 კმ²-ზე. ფართობი 911 215 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ჟუაკინ-პირისი

ჟუაკინ-პირისი (პორტ. Joaquim Pires) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 7 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 13 817 ადამიანს შეადგენდა, მოსახლეობის სიმჭიდროვე 18.68 კმ²-ზე. ფართობი 739 579 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ჟოკა-მარკისი

ჟოკა-მარკისი (პორტ. Joca Marques) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 24 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 5 100 ადამიანს შეადგენდა, მოსახლეობის სიმჭიდროვე 30.64 კმ²-ზე. ფართობი 166 443 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ლუზილანდია

ლუზილანდია (პორტ. Luzilândia) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 30 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 24 721 ადამიანს შეადგენდა, მოსახლეობის სიმჭიდროვე 35.1 კმ²-ზე. ფართობი 704 347 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
მადეირუ (პიაუი)

მადეირუ (პორტ. Madeiro) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 30 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 7 816 ადამიანს შეადგენდა, მოსახლეობის სიმჭიდროვე 44.12 კმ²-ზე. ფართობი 177 153 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
მატიას-ოლიმპიუ

მატიას-ოლიმპიუ (პორტ. Matias Olímpio) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 64 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 10 473 ადამიანს შეადგენდა, მოსახლეობის სიმჭიდროვე 46.26 კმ²-ზე. ფართობი 226 374 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
მიგელ-ალვისი

მიგელ-ალვისი (პორტ. Miguel Alves) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 50 მეტრზე. მიეკუთვნება პიაუის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბაიშუ-პარნაიბა-პიაუიენსის შემადგენლობაში. 2010 წლის მონაცემებით, მოსახლეობა 32 289 ადამიანს შეადგენდა, მოსახლეობის სიმჭიდროვე 23.17 კმ²-ზე. ფართობი 1 393 714 კმ²-ია. პიაუი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil